Κιριάτ Σμονά

Η Κιριάτ Σμονά (, κυρ. Πόλη των Οκτώ) είναι πόλη στο βόρειο διαμέρισμα του Ισραήλ στις δυτικές πλαγιές της Κοιλάδας Χούλα κοντά στα λιβανέζικα σύνορα. Η πόλη πήρε το όνομά της από τα οκτώ άτομα, συμπεριλαμβανομένου του Ιωσήφ Τρούμπελντορ, που πέθαναν το 1920 υπερασπίζοντας το Τελ Χάι.

Το 2019 είχε πληθυσμό 22.512 ατόμων, η πλειονότητα των οποίων είναι Εβραίοι και συγκεκριμένα μαροκινής καταγωγής. Η Κιριάτ Σμονά είναι η βορειότερη πόλη του Ισραήλ.

Γεωγραφία

Η Κιριάτ Σμονά τοποθετείται στο Δάκτυλο της Γαλιλαίας δίπλα στην Κοιλάδα Χούλα, γύρω στα 5 χλμ. νότια και 2 χλμ. ανατολικά των Συνόρων Ισραήλ-Λιβάνου. Το υψόμετρό της φτάνει τα 150 μέτρα πάνω από την επιφάνεια της θάλασσας. 

Η πόλη βρίσκεται πάνω από το Ρήγμα της Νεκράς θάλασσας, και ως αποτέλεσμα, είναι από τις πόλεις του Ισραήλ με τον μεγαλύτερο σεισμικό κίνδυνο (μαζί με τη Σαφέντ, το Μπέιτ Σεάν, την Τιβεριάδα, και το Εϊλάτ).

Παραπομπές

Εξωτερικοί σύνδεσμοι
 

Πόλεις του Ισραήλ